《百字令·雪湖荷亭眺望》
清代·王灏

小亭帘幕，微风起、吹乱一湖新碧。雨过横塘香更远，遥望水天一色。

露滴圆珠，光摇翠盖。叠浪翻琼雪。菱歌响处，白鸥时起时没。

试问鹤锡名区，胭脂废井，胜事皆陈迹。著屐频来闲眺望，梦裹浑忘是客。

误落尘寰，神仙富贵，两字蹉跎失。梧桐疏影，莫教辜负明月。

作者简介：（1823—1888）清直隶定州人，字文泉，号坦甫。咸丰二年举人，议叙同知衔。奉檄练义勇拒太平军、捻军，赏四品顶戴。家富资财，光绪间，受张之洞、黄彭年鼓动，广收畿辅先哲遗著，招黄国瑾、钱恂，为之校定，辑为《畿辅丛书》。